बाइबल कहती है कि ईसा को केवल 33 साल की उम्र में सूली पर चढ़ा दिया गया था, लेकिन बाइबल इस बात पर प्रकाश डालने से डरती है कि ईसा मसीह अपनी उम्र के 13 से 30 साल के बीच कहां रहे? ईसायत के मसीह ईसा उस दौरान भारत में रहे थे, क्‍योंकि उन्‍होंने यहूदी धर्म के उलट जिस शिक्षा का प्रसार किया वह गौतम बुद्ध व महावीर की शिक्षाओं का सार था। ईसा से पूर्व यहूदी धर्म के सभी पैगंबरों जैसे- इजेकिएल, इलिजाह, मोसेस ने ईश्‍वर की परिकल्‍पना हिंसक और दंड देने वाले के रूप में की है, लेकिन इसके उलट ईसा कहते हैं कि परमात्‍मा प्रेम करता है और वह अहिंसक है। परमात्‍मा को प्रेम और अहिंसक कहने का आंदोलन ईसा के जन्‍म से करीब 500 साल पहले महात्‍मा बुद्ध ने पैदा किया था, जिसकी आग तब भी पूरी दुनिया में जल रही थी जब ईसा भारत आए थे। ईसा की मृत्‍यु भी भारत में हुई थी और आज भी कश्‍मीर के पहलगांव में उनकी कब्र पर लिखा है, ' जोशुआ'। हिब्रू भाषा में 'जोशुआ' का मतलब होता है 'जीसस'!